Rouslan var en fantastisk vært, utrolig venlig og imødekommende. Rouslan var selv hjemme i lejligheden under mit ophold, og han sørgede for en afslappet og hjemlig stemning.
Han sendte præcise informationer om stedet, indtjekning osv. før opholdet og kom ligeledes med præcise informationer ved indtjekning. Alt gik således nemt.
Før opholdet var jeg en lille smule bekymret for at skulle leje et værelse i en lejlighed fremfor for eksempel et kælderværelse med egen indgang eller lignende, men med Rouslan som vært var det absolut intet problem. Jeg følte mig meget velkommen.
Jeg vil klart anbefale stedet og Rouslan som vært, og kunne sagtens finde på at bo her igen, hvis jeg skal til København i fremtiden.